En dørmand bad den unge mand om at dæmpe sig lidt og ville følge ham ud af diskoteket. Det fik den 19-årige til at smadre en flaske i hovedet på udsmideren. Han fik en flænge i hovedet. Da en anden dørmand forsøgte at hjælpe sin kollega, bed den 19-årige mand ham i fingeren. Den unge mand blev efterfølgende anholdt og har tilbragt natten i detentionen. Han vil nu blive sigtet for vold. Det var ikke kun i Aalborg at folk kastede med flasker. En 17-årig mand kastede en flaske på diskotek Barracuda i Hjørring og blev efterfølgende anholdt. I Sæby kom en mand voldsomt til skade da han stod med en gruppe venner udenfor restaurant Lanternen. En ukendt mand opførte sig aggressivt overfor gruppen og smadrede pludselig en flaske i hovedet på en ung fyr. Flaskekasteren er stadig på fri fod. I det hele taget var det en travl nat for Nordjyllands Politi med i alt 19 anholdelser.

Referat:
En 19-årig mand fra Nørresundby kan se frem til en voldssigtelse efter han klokken 03.30 i nat opførte sig særdeles aggressivt på diskotek Monkey Club i Jomfru Ane Gade i Aalborg.